Tro kan flytte bjerge - men grundig forberedelse kan også gøre sit.

I ti uger har det 120 år gamle Rubjerg Knude Fyr på den jyske vestkyst været spærret af, mens den lokale murer Kjeld Pedersen i samarbejde med entreprenører fra BMS Krangården A/S har knoklet med fyret og den ellers utilregnelige bunke sand, som det står på.

Nu er de endelig klar til at flytte det, før det om kort tid risikerer at ryge i havet.

Rubjerg Knude Fyr vurderes at veje næsten tusind tons og skal flyttes i et stykke ved at skubbe det lige så langsomt fremad.